CELEX: 31982R1734
Language: el
Date: 1982-06-29 00:00:00
Title: Κανονισμός (EOK) αριθ. 1734/82 τού Συμβουλίου τής 29ης Ιουνίου 1982 περί παρατάσεως τού καθεστώτος συναλλαγών τής Ελλάδας μέ τά κράτη AKE

Avis juridique important

|

31982R1734

Κανονισμός (EOK) αριθ. 1734/82 τού Συμβουλίου τής 29ης Ιουνίου 1982 περί παρατάσεως τού καθεστώτος συναλλαγών τής Ελλάδας μέ τά κράτη AKE  

Επίσημη Εφημερίδα αριθ. L 190 της 01/07/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1734/82 ΤΟΥ ΣΥΜΒΟΥΛΙΟΥ  της 29ης Ιουνίου 1982  περί παρατάσεως του καθεστώτος συναλλαγών της Ελλάδας με τα κράτη ΑΚΕ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπακής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι το πρόσθετο πρωτόκολλο της δεύτερης συμβάσεως ΑΚΕ-ΕΟΚ, συνεπεία της προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα, υπογράφηκε στις 8 Οκτωβρίου 1981 ·  ότι, εν αναμονή της ενάρξεως ισχύος του πρωτοκόλλου αυτού και λαμβανομένου υπόψη του περιεχομένου του, η Κοινότητα είναι σκόπιμο να παρατείνει, αυτόνομα, από την 1η Ιουλίου 1982, το καθεστώς που εφαρμόζεται στις συναλλαγές της Ελλάδας με τα κράτη ΑΚΕ, το οποίο προβλέπεται στον κανονισμό (ΕΟΚ) αριθ. 439/81 (1) και παρατάθηκε με τους κανονισμούς (ΕΟΚ) αριθ. 1122/81 (2), (ΕΟΚ) αριθ. 1791/81 (3) και (ΕΟΚ) αριθ. 3722/81 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Ιουλίου 1982 και μέχρι της ημερομηνίας ενάρξεως ισχύος του πρόσθετου πρωτοκόλλου της δεύτερης συμβάσεως ΑΚΕ- ΕΟΚ, συνεπεία της προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα, ή, το αργότερο, μέχρι τις 31 Δεκεμβρίου 1982, κατά τις συναλλαγές της Ελλάδας με τα κράτη ΑΚΕ εφαρμόζεται το καθεστώς που απορρέει από το παράρτημα του κανονισμού (ΕΟΚ) αριθ. 439/81.  Άρθρο 2  Ο παρών κανονισμός αρχίζει να ισχύει την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουνίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 53 της 27. 2. 1981, σ. 19.  (2) ΕΕ αριθ. L 118 της 30. 4. 1981, σ. 14.  (3) ΕΕ αριθ. L 179 της 1. 7. 1981, σ. 1.  (4) ΕΕ αριθ. L 373 της 29. 12. 1981, σ. 10.